
TENTAMEN  MEDICUM 


IN  A  UG  URALE, 

0 

DE 

RHEUMATISMO  ACUTO. 


AUCTORE  GULIELMO  RAWES. 


Ex  libris  Graecorum  et  Arabum  quibus  me¬ 
dendi  ars  primo  exculta  est,  parum  omnino  de 
-  Rheumatismo  Acuto  colligere  possumus;  quip¬ 
pe  cunctos  juncturarum  artuum  dolores  sub 
appellatione  Arthritidis  comprehendere  con¬ 
sueverunt,  ideoque  Podagram  et  Rheumatis¬ 
mum  inter  se  confuderunt. 

In  posteriore  hujus  sententiae  parte  Hippo¬ 
crates  ad  Rheumatismum  Acutum  referre  vi¬ 
detur.  “  Cum  articularis  morbus  detinet  cor- 
poris  articulos,  ignis  et  dolor  invadit,  et  bre- 
vis  quidem  et  acutus  evadit,  sed  minime  le- 

DE  RHEUMATISMO  ACUTO. 


thalis.  Junioribus  magis  quam  senioribus 
“  contingere  solet.”^ 

Caelius  Aurelianus  in  libro  suo  de  Pas¬ 
sione  Articulorum  non  tam  fuse  de  hoc  morbo 
quam  sagax  peri  tusque  Aretaeus  loquitur  .f 

Ex  libris  auctorum,  qui  infra  enumerantur, 
patet  illos  Rheumatismum  Acutum  non  pror¬ 
sus  ignorasse ;  hi  sunt  Avicenna,  jSItius, 
Trallianus,  Paulus  .^iGinea,  et  Rhazes. 

Botallus  hunc  morbum  in  duas  species  di¬ 
visit,  scilicet,  in  tempus  frigoris  et  in  tempus 
caloris,  et  sanguinis  missionem  praecepit,t  in 
quo  contrariam  cunctis  suis  coaevis  opinionem 
tenuit. 

PostBoTALLi  tempora,  Ballonius  eundem 
morbum  eximie  descripsit,  et  primus  laudem 
meruit  Rheumatismum  Acutum  habendi  ut- 
pote  malum  ab  omni  alio  diversum,  et  per  dis¬ 
tinctionem  admodum  accuratam,  illum  a  Ca- 
tarrho  et  Podagra  discriminandi  quibuscum 


..  *  Hippoceat.  De  Affectionibus,  p.  524. 
f  Aret.  De  Causis  et  Signis  Morb.  Dib.  II.  Cap,.  12. 

p.  66, 

t  Botall.  Lib.  de  Curatione,  per  MS.  Cap.  12. 

prius  confusus  fuerat  ille  etiam  primus  huic 
malo  nomen  imposuit  ‘‘ 

A  Balonii  usque  ad  Sydenhami  tempora 
de  hoc  morbo  a  multis  auctoribus,  etsi  parum 
luculenter,  scriptum  est,  quorum  maxime  ce¬ 
lebres  erant  Chesneau  et  Ri verius.  Resta¬ 
bat  Sydenhamo,!  illi  viro  claro  et  medico  peri- 
tissimo,  hunc  morbum  sua  propria  accuratione 
et  perspicuitate  elucidare. 

DE  DEFINITIONE, 

Rheumatismus  Acutus  aliter  ab  aliis  auc¬ 
toribus  definitus  est;  et  hic  HoffmaKus, 
Stoebk,  Sauvagesius,  Linn^us,  et  Voge- 
Lius,  suum  quisque  exercuit  ingenium ;  de¬ 
finitio  attamen  hujus  morbi  per  Clarissimum 
nostrum  Cullenum,:|:  prae  cunctis  prioribus 


/  *  Ballon.  Opera  Omnia,  Vol.  IV.  Lib.  2. 

+  Sydenhami  Opera  Universa,  Lugduni,  Batav.  Cap.  V. 
p.  272. 

t  Synop.  Nosolog.  Method.  Cullent,  p.  24. 

accurata  est.  In  ejus  Nosologia,  Rheumatis¬ 
mus  in  Classe  Pyrexiae,”  et  ordine  Phleg- 
masiae”  positus  est. 

DE  RHEUMATISMI  INDICIIS. 

Homines  cujusvis  aetatis,  quanquam  raro 
juniores,  aut  aetate  admodum  provectos.  Rheu¬ 
matismus  Acutus  aggreditur ;  plerumque  in¬ 
ter  pubertatis  aetatem  et  annum  trigesimum 
quintum  incidit.^'  Heberden  I  veroetHAY- 
GARTH  ^  scripserunt,  se  plura  hujus  mali  ex¬ 
empla  hac  lege  soluta,  vidisse. 

Doctor  Da  VIS,  in  eximia  sua  narratione 
morborum  infantium,  in  “  the  Universal  Dis- 
pensary,”  curatorum,  exponit  plura  Rheuma¬ 
tismi  Acuti  satis  distincta  exempla  quae  in 
pueris  circiter  quartum  quintumve  annum 
vitae  inciderant,  f 


*  Cullen’s  First  Lines,  Vol.  I.  p.  267. 

•f  Heberden  Commentarii,  edit.  ult.  p.  344, 
t  Hatgarth’s  Clinical  History. 

§  Medico- Chirurgical  Journal,  Oct,  1817. 

Homines  robusti,  plethorici,  temperamento 
sanguineo  designati,  prae  aliis  hoc  morbo  plec¬ 
tuntur.  Viros  saepius  quam  feminas  invadit, 
quippe  illi  vitam  minus  temperatam  plerum¬ 
que  ducunt,  et  tempestatis  mutationibus  magis 
objiciuntur. 

Quanquam  autem  feminae  ad  Rheumatis¬ 
mum  minus  pronae  sunt  quam  viri,  iUae  tamen 
isti  affectui  digitorum  Rheumatico  obnoxiores 
sunt,  quo  digiti  extrorsum  plerumque  flectun¬ 
tur,  quae  mali  species  in  feminis  circiter  me¬ 
diam  aetatem  conspicitur. 

Nulla  regio,  nullum  anni  tempus,  homines 
ab  hoc  molestissimo  morbo  incolumes  servat, 
etsi  in  regionibus  subitis  vicissitudinibus  sub¬ 
jectis  crebrius  saevire  videtur. 

Quidam  opinantur  hunc  morbum  aliquando 
epidemicum  esse  et  exempla  tradita  sunt  in 
quibus  Typhus  Rheumatismum  comitata  fu- 
erat.f 


*  VoGEL  de  Corpor.  Human.  Affectibus,  p.  369.  j  necnon 
M.  Med.  Soc.  Lond.  V.  321. 

f  Willan’s  Reports  on  the  Diseases  of  London,  1821, 
page  154.  Saunders  on  Bark. 

Plenck  censet  hunc  morbum  nonnunquam 
malo  quovis  tempore  publice  grassante  quo¬ 
dammodo  affici.* 

’  Rheumatismum  Acutum  pyrexiae  sympto¬ 
mata  plerumque  praemonent ;  attamen  pulsus 
pleni  et  duri  sentiuntur  priusquam  quaevis 
alia  signa  pyrexiae  acciderint;  venae  etiam 
juxta  partes  affectas  evidenter  tumescunt. 

Dolor  pulsatilis  in  arteriis  sentitur,  cui  post 
paucos  dies  adjiciuntur  calor,  rubor,  et  tumor ; 
quanquam  Stoerck  ait,  Plurimos  aegros  vidi 
valida  febre  Rheumatica  laborantes,  et  nullus 
‘‘  tamen  tumor  circa  articulos  aut  alias  partes 
observatus  est,  licet  dolores  fuerint  et  mag- 
‘‘  ni.”f 

Dolor  saepe  in  musculis  sentitur,  sed  saevis¬ 
sime  in  articulis,  ubi  facultas  distentionis  ar¬ 
teriis  minus  praebetur ;  plerumque  versus  ves¬ 
peram  et 'noctu  aggrediens,  quo  tempore  inter¬ 
dum  multo  vehementior  fit.  Gregorius,  ille 


*  Acta  et  Observata,  p.  94. 
f  Stoerck  Annus  Medicus. 

medicus  peritus,  in  praelectionibus  suis  dicere 
solebat,  Cullenum  errasse  quum  proposuit  do¬ 
lorem  nocte  adaugeri,  propterea  quod  corpus 
tunc  magis  tegitur,  ideoque  plus  quam  inter- 
diu  calet ;  ille  vero  impetum  eo  tempore  gra¬ 
viorem  attribuit  morbi  ipsius  proprietati,  qui 
aliquatenus  intermittentis  febris  formam,  sicut 
Febris  Hecticae,  induit.  Dr  Heberden  docet 
plurimis  dolorem  cubitis  calore  augeri ;  hoc  ve¬ 
ro  haud  semper  ita  se  habere. 

Saepissime  articuli  majores  hoc  morbo  pre¬ 
muntur,  etiam  aliquando  musculi  intercos¬ 
tales,  quae  affectio  est  Pleurodyne  Pheuma- 
tica”  Sauvagesii.  Cor  interdum  per  metas¬ 
tasin  hoc  morbo  vexatur,  quod  crebrius  quam 
quicquam  aliud  organum  vitale  afficitur.  Dr 
Baillie  auctoritate  Doctoris  Pitcairn  usus, 
ad  hanc  metastasin  medicorum  attentionem 
primus  convertisse  videtur.  Dr  Odier  Gene- 
veilsis  in  opere  suo  “  Manuel  de  Medicine 
“  Pratique,”  inter  alia  mala  quae  Rheumatis¬ 
mum  Acutum  nonnunquam  superveniunt, 
recenset  sub-acutam  inflammationem  cordis, 
quae  saepe  in  malum  vetustum  transit, "cujus 

notae  praecipuae  sunt.  Febris  Hectica,  pulsus 
frequentes  et  inaequales,  thoracis  oppressio; 
tussis,  etc  ;  quae  indicia  Anasarca  saepe  sub¬ 
sequitur,  et  aeger  subito  extinguitur. 

Plurimum  magni  momenti  nuper  de  hoc 
diro  malo  in  lucem  editum  est,  praesertim  a 
Doctore  Wells,* *  Davide  Dundas  equite,t 
et  Doctore  Mathey,^  Genevensi.  In  sex 
hujus  morbi  exemplis  quae  post  aegrorum 
mortem  Eques  D.  Dundas  inspexerat,  sin¬ 
gula,  uno  excepto,  haec  in  conspectum  deder¬ 
unt,  scilicet,  ventriculum  sinistrum  magnopere 
dilatatum,  sed  non  in  crassitudine  auctum,  sub¬ 
stantiam  cordis  pallidam,  mollem,  et  teneram. 
In  eo  alio  exemplo,  nulla  erat  adhaesio  inter 
cor  et  pericardium,  sed  in  posteriore  seri  effu¬ 
sio  detecta.  In  his  exemplis,  the  muscular 
“  structure  of  the  heart  was  not  increased  in 
“  thickness  beyond  what  it  commonly  is  ;  so 

^  Third  Vol.  of  Transactions  for  the  Improvement  of  Med. 
and  Chir.  Knowledge. 

t  In  a  paper  read  before  the  Medico-Chir.  Soc.  in  No¬ 
vember  1808. 

*  Journal  General  de  Medicine  forFebruary  18l5. 

that  its  power  of  action  was  not  augmented 

proportionably  to  its  hulk.” 

In  quibusdam  exemplis  translatio  hujus  ma¬ 
li  ad  cerebrum,  pulmonem,  et  diaphragma 
facta  est.^' 

Sanguis  in  Rheumatismo  acuto  fere  semper 
crustam  fibrinae  ostendit,  et  quod  mirum  est, 
similem  aspectum  indicat  postquam  malum 
in  speciem  chronicam  mutatum  fuerit. 

In  nonnullis,  morbo  haud  multum  provec¬ 
to,  sudores  spontanei  permeant,  qui  raro  mor¬ 
bi  remissionem  efficiunt,  neque  aut  critici, 
aut  salutares,  evadunt ;  sed  saepe  solummodo 
infirmitatem  inducunt.  Notatu  dignum  est, 
nullum  sudorem,  nisi  cedente  morbo,  ex  par¬ 
tibus  dolore  affectis,  emanare. 

Quamdiu  hic  morbus  perstiterit  nihil  certi 
proponi  potest,  quippe  multum  hic  pendet  ex 
aegroti  aetate,  sexu,  atque  temperamento,  et 
aliquatenus  fortasse  ex  anni  tempore,  et  aeris 
conditione;  porro  hic  morbus  nonnunquam 
recidivus  fit,  postquam  sublevari  visus  fuerit. 

*  Ha'ygarth’s  Clinical  History  of  Rheumatism  j  necnon 

Edinburgh  Med.  and  Surgical  Journal,  Vol.  II. 

iO  DE  RHEUMATISMO  ACUTO- 

Quamvis  Rheumatismum  acutum  vehemens 
aliquarum  partium  inflammatio  comitatur,  et 
morbus  in  hoc  respectu  cum  aliis  phlegmasiis 
communem  naturam  habet,  rarissime  tamen  in 
suppurationem  desinit.  Morgagni  unum  ex¬ 
emplum  tradit  ubi  suppuratio  inciderat.^ 

Secundum  Cullenum,  secretio  humoris  ge¬ 
latinosi  et  pellucidi  in  vaginas  tendinum  effun¬ 
ditur,  atque  hic  humor  effusus  plerumque  ab- 
.  sorbetur ;  nonnulli  tamen  auctores  f  asseverant 
tumores  hinc  oriri,  quibus  incisis,  humor  fla¬ 
vus  tenaxque  effusus  est,  et  ex  iis  ulcuscula 
sanatu  difficilia  formata  fuisse. 


DE  DJAGNOSL 

Ex  morbis  qui  aliquando  Rheumatismum 
Acutum  assimilant,  praecipui  sunt  Podagra, 
Pneumonia,  atque  Enteritis.  Podagra  plerum- 


*  Mobgagni.  Ep.  LVII.  Art.  20. 

f  Tissot’s  Avis  au  Peuple,  Cap,  II.  5  necnon  FEaEiAB’s 
Medical  Histories  and  Refiections,  Vol.  II.  p.  2i. 


DE  RHEUMATISMO  ACUTO. 


11 


que  causis  et  sede  mali  dignosci  a  Rheumatis¬ 
mo  potest.  Rheumatismus  ex  causa  evidente, 
sicut  frigore,  oritur;  in  Podagra  nulla  talis 
causa  reperitur ;  haec  aetatem  mediam  etiam- 
que  provectam  affligit,  et  hos  praecipue  quo¬ 
rum  corpora  fracta  sunt  per  otium,  luxum^  et 
intemperantiam  omnigenam. 

Podagrae  praecursores  qualis  languor,  flatus, 
atque  alia  Dyspepsiae  symptomata,  nequa¬ 
quam  Rheumatismi  Acuti  accessum  praemcN. 
nent ;  hic  majores,  illa  minores  articulos,  in¬ 
festat. 

Cum  graves  dolores  Rheumatici  in  thorace 
sentiuntur,  interdum  Peripneumoniam  assi- 
milant ;  cum  autem  in  abdomine,  Enteriti- 
dem  quodammodo  indicant ;  alter  utrinque 
dolor  per  pressuram  vel  motum  ingravescit, 
etiamque  propria  indicia  istarum  partium  in¬ 
flammationis  absunt. 


12 


DE  RHEUMATISMO  ACUTO. 


DE  PROGNOSI. 

Hic  morbus,  natura  plerumque  feliciter 
exit,  raro  enim  lethalis  est,  nisi  cum  per  me¬ 
tastasin,  in  Pneumoniam,  Phthisin,  aliumve 
morbum  periculosum,  scilicet,  cordis,  transie¬ 
rit.  Pheumatismus  externas  partes  occu- 
‘‘  pans,  fixus,  periculo  carere  solet ;  vagus  in- 
ternas  nobiliores  partes  petens,  maximas  sa- 
“  nitati  ac  vitae  insidias  struit.”  (Calisen.) 


DE  CAUSIS. 

Causae  quae  ad  Pheumatismum  Acutum 
proclivitatem  dant,  quaeque  illum  excitant, 
clare  constant.  Istud  pro  ratione  praedispo- 
nente  habendum  est  quo  corpus  frigori  magis 
obnoxium  redditur,  nempe  cum  sub  usu  Hy- 
drargyri,  aut  ex  quavis  alia  causa  debilitatum 
fuerit.  Frigus  toti  corpori  aut  partim  adhibi¬ 
tum  plerumque  hunc  morbum  excitat, 

Dr  Johnson  vero  notat  in  raris  exemplis, 
ubi  magna  fuerat  proclivitas,  nullam  aliam 
causam  malum  excitantem,  detegi  posse. 


DE  MEDENDI  RATIONE. 

Unicuique  medico  qui  in  Kheumatismo 
Acuto  tractando  versatus  fuit,  confitendum 
est  istum  apte  collocari  debere  inter  morbos 
difficillimos  et  maxime  pertinaces  qui  corpus 
humanum  affligunt,  et  pauca  esse  mala  quae 
medendi  artem  magis  frustrantur;  in  non¬ 
nullis  enim  exemplis  usque  eo  medendi  rationi 
repugnat  ut  cum  etiam  sublevari  videatur  in¬ 
opinate  graviter  recurrit. 

Rheumatismus  Acutus  in  duas  species  divi¬ 
di  potest,  nempe,  in  inflammatoriam  et  in  ir¬ 
ritabilem  ;  in  specie  priore,  et  febris  et  inflam¬ 
matio  graviter  urgent ;  in  posteriore,  inflam¬ 
matio  videtur  esse  topica,  cum  febre  levi,  at¬ 
que  aucta  imbecillitate,  et  totius  corporis  irri¬ 
tabilitate  supervenientibus. 

In  statu  Rheumatismi  Acuti  inflammatorio 
sanguinis  missio,  morbo  ineunte,  remedium 
praestantissimum  esse  videtur. 

Ille  sagax  morborum  contemplator  Syden- 
HAMUS  magnopere  venae-seetionem  laudat,  ju¬ 
dicans  ex  sanguine  detracto,  hunc  morbum  in¬ 
flammatorium  esse,  utpote  similitudinem  ha¬ 
bente  sanguinis  e  Pleuritico  emissi  ‘‘  praeser- 
tim  sanguinis  e  pertusa  vena  color  utpote  qui 
Pleuriticorum  sanguine  per  omnia  similis 
est.”* **  ScuDAMORE  tamen  auctor  est  aspec¬ 
tum  sanguinis  in  Pleuritide  emissi  multum 
differre  ab  eo  Rheumatici  sanguinis  ;  in  prio¬ 
ri  enim  malo  formatur  crusta  albo-flava,  firma, 
coriacea,  et  admodum  opaca ;  in  altera,  gela¬ 
tinosa  est,  caeruleao-alba,  aliquantum  pellucida, 
mollis  et  tenera. 

Celeb.  Eques  Joannes  Pringle  in  optimo 
suo  de  morbis  militum  tractatu  crebritatem 
Rheumatismi  Acuti  apud  eos  notat, f  etiamque 


*  Syden.  Opera  Universa,  Epist.  I.  p,  3l8>. 

+  Diseases  of  the  Army,  p.  1S2. 

per  sanguinem  emissum  felicem  istius  morbi  ‘ 
terminationem;  aitille/^  that  when  the  rheu- 
matism  was  attended  with  an  infiammatoiy 
swelling  of  the  joints,  sweating  was  impro- 
per,  and  the  cure  was  only  to  be  obtained  by 
repeated  and  almost  daily  bleedings,  till  the 
patient  was  without  fever,  or  the  pains  were 
‘‘  entirely  removed,  or  become  easier ;  and  in 
this  course  we  may  proceed  the  more  boldly, 
as  those  who  are  subject  to  this  distemper 
are  generally  in  the  vigour  of  life,  or  are 
either  plethoric,  or  at  least  ableto  beargreat 
evacuations.” 

Quidam  medici  venae-sectionis  iterationem 
praeceperunt,  quamdiu  sanguis  coriaceam  tu¬ 
nicam  assimilaverit ;  hoc  autem  caute  imitan¬ 
dum  est,  quippe  ejusmodi  aspectus,  ut  fere  sem- 
per  in  Hheumatismo  Acuto  adest,  ita  etiam  in 
Chronico  interdum  observatur. 

Si  stimulantia  adhibuerimus  antequam,  uti 
decet,  corpus  exinanitum  fuerit,  et  morbus 
plane  se  remiserit,  non  inodo  morbi  vehemen¬ 
tiam  augebimus  per  arteriarum  actionis  inten¬ 
tionem,  sed  in  periculum  irruemus  istius  cor- 

poris  status  inducendi,  unde  metastasis  tam  fa¬ 
cile  oritur.  In  hujus  opinionis  confirmationem 
sententiam  eruditi  Doctoris  Alison  me  juvat 
hic  proferre;  dicit  ille,  exinanitionis  debitae 
praetermissionem  saepe  Rheumatismi  Acuti 
in  corde  causam  esse,  et  opinionem  Doctoris 
Fordyce  quod  sanguinis  detractio  talem  me¬ 
tastasin  inducat  rejiciendam  esse,  quippe  hic 
affectus  crebrius  in  Londino  incidit  de  quo 
tempore  stimulans  curandi  ratio  exercitata 
fuit,* 

Venae-sectio  maxime  prodest  ubi  pulsus 
duri,  vibrantes,  validique  hunc  morbum  comi¬ 
tantur.  Haud  minus  quam  uncias  octodecim 
aut  viginti  prima  venae-sectione  detrahendum 
est ;  ac  si  pulsus  etiamnum  duri  sint,  et  indi¬ 
cia  leviora  haud  percipiantur,  parem  copiam 
emittere  intra  paucas  horas  licebit;  utrum 
vero  iterum  sanguinem  detrahere  conveniet,  ex 
symptomatum  lenimine  quod  prima  sanguinis 
missio  secum  attulerit,  et  ex  indiciis  subse- 


*  Manuscript  Lectures. 

quentibirs,  luculenter  apparebit.  Dr  Scuda- 
MORE  dicit  si  ex  prima  sanguinis  missione  co¬ 
piosa  nil  levaminis  manifestum  fuerit,  dubi¬ 
tandum  esse,  gravioribus  etiam  indiciis  urgen¬ 
tibus,  an  iterum  mitteretur  sanguis,  nisi  ma¬ 
lum  organum  internum  teiitaverit,  et  addit 
ille,  quod  si  post  venae-sectionem  quaevis  cor¬ 
poris  pars  prae  ceteris  doluerit  usque  ad  aegrum 
vehementer  angendum,  plerumque  potius  esse 
in  evacuationem  topicam  hirudines  parti  la¬ 
cessitae  admovere,  quam  ad  sanguinis  detrac¬ 
tionem  generalem  confugere. 

In  paucis  exemplis  speciei  irritabilis  hujus 
mali  quae  mihi  non  secus  atque  aliis  contigit 
observare,  sanguinis  detractio  generalis  no¬ 
cuisse  videtur,  et  quidem  prohibenda  propter 
infirmitatem,  et  languidum  corporis  statum 
qui  tunc  adest,  ubi  sanguinis  circuitus  magis 
excitatur  dolore  et  irritatione  generati,  quam 
in  vera  inflammatoria  diathesi  quae  in  altera 
specie  conspicitur.  In  hujusmodi  exemplis, 
post  alvum  liberaliter  solutam,  plurimum  pro¬ 
ficiunt,  ut  ipse  vidi,  hirudines  ad  partem  do¬ 
lentem  admotae,  et  modica  cutis  relaxatio  in- 

ducta  per  Potassae  Carbonatem  cum  Acido 
Citrico  et  Liquor.  Tart.  Antim.  gtt.  xx.  et 
Trae.  Opii  gtt.  vi.  tertia  quaque  hora  captam, 
atque  pulveres  Seidlitz  ad  alvum  fusam  ser¬ 
vandam  ;  his  remediis  per  paucos  dies  adhibi¬ 
tis,  Cinchona  maxime  utilis  erit,  neque  neces¬ 
sarium  videtur,  nisi  fallor,  expectare  aut  exa¬ 
cerbationes  aut  morbi  remissiones  antequam 
hoc  remedium  adhibeatur. 

Quoties  malum  ingravescit  medicamen  ex 
Opio  confectum  sumptum  vespere  accessus  se¬ 
dationem  efficiet,  nec  quod  interdum  notatur, 
pulsus  frequentes  id  prohibeant,  quoniam  ex 
irritatione  et  dolore  excitati  sunt. 

Quamvis  Cathartica  plerumque  Diathesin 
Phlogisticam  haud  parum  imminuunt,  et  vasa 
absorbentia  ad  auctam  actionem  concitant, 
fortes  tamen  purgationes  non  multum  in  Rheu¬ 
matismo  Acuto  prodesse  videntur  ;  praeterea 
frequens  alvi  solutio  incommoda  est,  quin- 
etiam  nociva,  ut  Cullenus  monet,  ex  molestia 
et  dolore  corporis  aegri  agitationem  comitanti¬ 
bus. 

Mihi  ipse,  necnon  aliis  hoc  morbo  laboran- 

tibus,  post  sanguinem  missum  et  purgantia 
adhibita,  mistura  ex  Tinct.  Digitalis,  Acid. 
Sulph.  Dii.  et  Tinct.  Opii,  confecta,  profuisse 
videtur.  Pro  potu  sumendus  est  Supertar- 
tras  Potassae  in  aqua  solutus,  et  diaeta  tenui 
et  parca  utendum  est.  In  cubiculum  aegri  aer 
purus  modice  admissus  sit,  etiamque  adhibea¬ 
tur  cura  ne  stragula  illum  nimis  calefaciant. 

Quod  multa  Diaphoretica  in  usu  sunt  apud 
medicos  admodum  spectatos  haud  ignarus 
sum,  et  haec  equidem  non  in  .animo  est  repu¬ 
diare  j  sed  credo  me  effectus  feliciores  vidisse 

ex  curatione  antea  proposita. 

Ex  fama,  late  diffusa  Cinchonae  quoniam 
tantopere  laudatae  a  celeberrimis  medicis,  sci¬ 
licet,  Morton,  Hulse,  Fothergill,  Saun- 
DERS,  et  Haygarth,  hoc  medicamentum,  uti 
remedium  certum  in  Rheumatismo  Acuto  a 
nonnullis  tenetur ;  hodie  autem  a  compluri¬ 
bus  aliena  existimatur,  nisi  quando  diathesis 
inflammatoria  remediis  antiphlogisticis  cesse¬ 
rit,  aut  ubi  sunt  insignes  doloris  remissiones, 
una  cum  aliis  indiciis  quae  aegrum  convales¬ 
cere  demonstrant,  aut  in  hujus  mali  specie  ir- 
ritabili,  de  qua  jam  dictum  est. 

Quoad  in  Rheumatismo  Acuto  Calomela- 
nos  et  0|)ii  efficaciam,  quae  primum  a  Doctore 
Hamilton  de  Lynn  commendata  fuerunt, 
han;d  me  penes  est  loqui  ;  sed  Doetor  Parr* 
censet,  haec  praecipue  utilia  fuisse,  post¬ 
quam  accessus  inflammatorius,  partim  saltem, 
suhsederat ;  nec  de  Colchico  autumnali,  quic- 
quid  ego  metipse  ex  experientia  dicere  pos¬ 
sum. 

Quoniam  Epispastica  quoad  primum  illo¬ 
rum  effectum,  magnopere  stimulent  in  Rheu¬ 
matismo  Acuto,  quippe  indicia  exasperent,  no¬ 
civa  videntur  :  praeterea  in  exemplis  ubi  ipse 
vidi  epispastica  admota  subita  mali  transitio 
de  junctura  in  juncturam  inducta  fuit,  quae 
res  fortasse  ita  se  habet  in  aliis  remediis  ex¬ 
trinsecus  admotis,  hirudinibus  exceptis. 

Quoniam  in  hoc  morbo  quies  maxime  ne¬ 
cessaria  est  nil  commodi  quod  aegroto  ex  bal¬ 
neo  calido  oriretur  dolorem  ex  musculorum 
actione  inde  allatum  adequare  possit;  porro 


^  Parr’s  Medical  Dictionary. 

aeger  aeri  inde  subjectus  frigoris  accessioni 
periclitatus  esset.. > 

Ad  summam,  nulla  remedia  magis  praesta¬ 
bunt,  postquam  aeger  convaluerit,  ad  sanita¬ 
tem  ejus  redintegrandum,  vel  ad  morbum  re- 
cedivivum  prohibendum,  quam  tepidarium  aut 
frigidarium,  exercitatio  modica,  corpus  bene 
tectum,  et  temperantiae  cultus. 


FINIS. 


.OTtJDA  OMrUTAMtT'-  ^  a  JUI 


c? 


mos^.esooB  giio^h!  gnio^jf^ua  nsft  - 

%  jsaa')  aJii-Sjifomq  " . 

-ciaof/irj  mb3iU3*i  iilfun  jiiijnimija  uA 

-Kiiffsa  fis  ^mi/fBTfioo  majjplaoq  ^icurJ 

\ 

-91  iiffidioffi  fis  fsT  ,fftrrfi(i;iigo:)f{xB‘yx  311(9  cng^J  , 
iijs  muhsfiiqsi  fffSijp  tffinfiriadfffoiq  oruiiivifyaa 
9iX9d  anqioo^  .noihom  ' 

.3ni[ii3  ssrtonoqmot  ^rr?  fjiaot 

'  r  i  ':,,  .  '  ‘ 

%  ■  u ..  ■  im 


5' 


-■  (v: 


'fn}4<3 


X 


■M 


r-i.  4  .^4 


t<r: 


't  ■ 


(.5 


CJrt  »“ 


tf., 

?k: 


A 


. 'n 


': '  S'  y-:.  -jm 

•  '■■  ■■..•■.-■  •  •  ■^..■■(;.'y^. . 

^  •  ••  '  v.« ,  .^1  ,« 


lifi  urr/  i 


> 

N- 


»«  V 


*  ■ ' '  1^  ' 

i  >• 'H  '-.f  <'’’•  'n  r  "f  »'  ,v  ’  •■  ^1* 


:i'.a  n'aa:cMii 


jp;  *;  'inf.  '.V  ■' 

■  V'^  'v  'V-,\Vi  '■'^\'vV ^ \Vi  >s\.i'vVf?»VXfe»"VK 

J'-. 

'  Y’’^  ‘  1 4 '< '■  J  <•  i*’-.- 


'l'  V  V-,'  '/:;-''l 

.■■  ;  *  :  . 


;V 


y !  O 


'  .  -V'  '.  >  '  *.  ’  . 


^  ■  A;-'a\s.Si,;»>i  :  i^’-r  *  a:  '  •.,“  .',*,  ■ '''■"'^^i'!'  ''.- 


4' 


.'i? 


